Ego Humbertus, dominus Bellijoci, omnibus notum facio, quod omnes exactiones et injurias que tempore meo, in tota terra mea, in terra beati Petri Cluniacensis allevate fuerunt per me vel per meos omnino quittavi. Et cum essem in itinere Constantinopolitano constitutus, omnes cartas patris mei ob remedium anime mee et parentum meorum confirmavi et volo et precipio quod de cetero inviolabiliter observentur. Actum anno Domini Mº CCº XXXº nono, mense julio.